Referendum okruglari hamda referendum oʻtkazuvchi okrug komissiyalari toʻgʻrisidagi nizomni tasdiqlash haqida
(resolution, 2024-06-05)

“Oʻzbekiston Respublikasining referendumi toʻgʻrisida”gi Qonunning 18-moddasiga muvofiq, Oʻzbekiston Respublikasi Markaziy saylov komissiyasi qaror qiladi: 1. Referendum okruglari hamda referendum oʻtkazuvchi okrug komissiyalari toʻgʻrisidagi nizom ilovaga muvofiq tasdiqlansin. 2. Mazkur qaror Oʻzbekiston Respublikasi Markaziy saylov komissiyasining rasmiy veb-saytida eʼlon qilinsin. 3. Mazkur qarorning ijrosini nazorat qilish Oʻzbekiston Respublikasi Markaziy saylov komissiyasi raisining oʻrinbosari B. Kuchkarov zimmasiga yuklansin. Mazkur Nizom “Oʻzbekiston Respublikasining referendumi toʻgʻrisida”gi Qonunga muvofiq referendum okruglarini tuzish, referendumni oʻtkazuvchi okrug komissiyalarining (bundan buyon matnda okrug komissiyalari deb yuritiladi) tarkibini tasdiqlash va okrug komissiyalari faoliyatining tartibini belgilaydi. 1. Referendum okruglari Oʻzbekiston Respublikasi Markaziy saylov komissiyasi (bundan buyon matnda Markaziy saylov komissiyasi deb yuritiladi) tomonidan Qoraqalpogʻiston Respublikasi, viloyatlar va Toshkent shahri chegaralari doirasida tuziladi. 2. Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari tomonidan okrug komissiyalari joylashadigan bino va uning manzili toʻgʻrisidagi maʼlumotlar referendum tayinlash toʻgʻrisidagi qaror eʼlon qilingan kundan eʼtiboran uch kunlik muddatda Markaziy saylov komissiyasiga taqdim etiladi. 3. Markaziy saylov komissiyasi referendum tayinlash toʻgʻrisidagi qaror eʼlon qilinganidan keyin kechi bilan besh kun ichida taqdim etilgan hujjatlar asosida referendum okruglarining roʻyxatini, ularning chegaralarini, referendumda ishtirok etish huquqiga ega boʻlgan fuqarolar sonini (Saylovchilarning yagona elektron roʻyxati asosida, referendum okruglari kesimida) va okrug komissiyalari joylashadigan binolarning manzilini tasdiqlash haqida qaror qabul qiladi. Markaziy saylov komissiyasining ushbu qarori komissiyaning rasmiy veb-saytida oʻsha kunning oʻzida eʼlon qilinadi. Qaror boshqa manbalarda ham eʼlon qilinishi mumkin. 4. Okrug komissiyalari aʼzoligiga nomzodlar Qoraqalpogʻiston Respublikasi Joʻqorgʻi Kengesining, xalq deputatlari viloyatlar va Toshkent shahar Kengashlarining majlislarida muhokama qilinadi hamda referendum tayinlash toʻgʻrisidagi qaror eʼlon qilinganidan keyin yetti kundan kechikmay Markaziy saylov komissiyasi tomonidan tasdiqlash uchun tavsiya etiladi. Qoraqalpogʻiston Respublikasi Joʻqorgʻi Kengesining, xalq deputatlari viloyatlar va Toshkent shahar Kengashlarining okrug komissiyasi aʼzoligiga nomzodlarni tavsiya etish toʻgʻrisidagi qarorlari Markaziy saylov komissiyasiga yuboriladi. 5. Okrug komissiyasi referendum tayinlash toʻgʻrisidagi qaror eʼlon qilinganidan keyin Markaziy saylov komissiyasi tomonidan oʻn kundan kechikmay komissiya raisi, rais oʻrinbosari, kotibidan va komissiyaning sakkiz — oʻn sakkiz nafar boshqa aʼzolaridan iborat tarkibda tuziladi. Okrug komissiyalarining tarkibini tasdiqlash toʻgʻrisidagi Markaziy saylov komissiyasining qarori komissiyaning rasmiy veb-saytida oʻsha kunning oʻzida eʼlon qilinadi. Qaror boshqa manbalarda ham eʼlon qilinishi mumkin. 6. Yigirma bir yoshga toʻlgan, oʻrta yoki oliy maʼlumotga, qoida tariqasida, saylovga hamda referendumga tayyorgarlik koʻrish va ularni oʻtkazish borasida ish tajribasiga ega boʻlgan, aholi oʻrtasida obroʻ-eʼtibor qozongan fuqarolar okrug komissiyasining aʼzolari boʻlishi mumkin. Referendum oʻtkazuvchi boshqa komissiyalarning aʼzolari, siyosiy partiyalarning aʼzolari, viloyat, tuman va shahar hokimlari, prokuratura organlarining, sudlarning mansabdor shaxslari, fuqarolarning tashabbuskor guruhi tarkibiga kiruvchi shaxslar okrug komissiyasining aʼzolari boʻlishi mumkin emas. 7. Okrug komissiyasi aʼzolarini shakllantirishda quyidagilarga alohida eʼtibor beriladi: saylov va referendumga tayyorgarlik koʻrish va uni oʻtkazish borasida ish tajribasiga ega, aholi oʻrtasida obroʻ-eʼtibor qozongan fuqarolar; nodavlat notijorat tashkilotlari va fuqarolik jamiyatining boshqa institutlari vakillari; huquqiy bilim va malakaga ega shaxslar (yuriskonsultlar, advokatlar va h.k.); xorijiy tillarni biladigan mutaxassislar. 8. Saylov jarayonini boshqarish axborot tizimi (bundan buyon matnda SJBAT deb yuritiladi) va Saylovchilarning yagona elektron roʻyxati (bundan buyon matnda SYER deb yuritiladi) kompyuter dasturlari bilan ishlash uchun har bir okrug komissiyasi tarkibida axborot kommunikatsiya texnologiyalari sohalarida bilim va amaliy koʻnikmaga ega kamida ikki nafar shaxs (asosiy va zaxira) boʻlishi tavsiya etiladi. 9. Referendum komissiyalari tarkibida, shu jumladan rahbarlik lavozimlarida, ayol va erkaklarning teng vakilligini taʼminlashga eʼtibor qaratilishi kerak. 10. Okrug komissiyasi aʼzosiga mazkur Nizomning 1-ilovasiga muvofiq shaklda guvohnoma beriladi. Okrug komissiyasining raisi, rais oʻrinbosari, kotibi va komissiya aʼzolarining guvohnomalari Markaziy saylov komissiyasining raisi tomonidan imzolanadi va Markaziy saylov komissiyasining muhri bilan tasdiqlanadi. 11. Okrug komissiyasining qaroriga binoan komissiyaning raisi, rais oʻrinbosari, kotibi yoki boshqa aʼzolaridan bir nafari oʻrtacha oylik ish haqi saqlangan holda referendumga tayyorgarlik koʻrish va uni oʻtkazish davrida ishlab chiqarish yoki xizmat vazifalarini bajarishdan ozod etilishi mumkin. 12. Okrug komissiyasi aʼzosi okrug komissiyasi tarkibidagi faoliyati davrida Oʻzbekiston Respublikasining Mehnat kodeksida nazarda tutilgan davlat yoki jamoat vazifalarini bajarish bilan bogʻliq kafolatlardan foydalanadi. 13. Okrug komissiyasining aʼzosi “Oʻzbekiston Respublikasining referendumi toʻgʻrisida”gi Qonunga muvofiq Markaziy saylov komissiyasining qaroriga binoan quyidagi hollarda oʻz vazifalarini bajarishdan ozod etilishi mumkin: vakolatlarini zimmasidan soqit qilish toʻgʻrisida Markaziy saylov komissiyasiga shaxsan bergan arizasiga muvofiq; “Oʻzbekiston Respublikasining referendumi toʻgʻrisida”gi Qonun talablarini buzgan yoki zimmasidagi majburiyatlariga muntazam ravishda eʼtiborsizlik qilgan taqdirda. Bunda komissiya aʼzosining “Oʻzbekiston Respublikasining referendumi toʻgʻrisida”gi Qonun talablarini buzganligi yoki zimmasidagi majburiyatlarga muntazam ravishda eʼtiborsizlik qilganligiga oid holat u aʼzo boʻlgan okrug komissiyasining dalolatnomasi bilan rasmiylashtiriladi. 14. Okrug komissiyasining aʼzosi komissiya tarkibidan chiqarilgan yoki okrug komissiyasi aʼzolarining soni koʻpaytirilgan hollarda okrug komissiyasining yangi aʼzosi “Oʻzbekiston Respublikasining referendumi toʻgʻrisida”gi Qonun va mazkur Nizomda belgilangan tartibda tasdiqlanadi. 15. Okrug komissiyasi: tegishli okrug hududida “Oʻzbekiston Respublikasining referendumi toʻgʻrisida”gi Qonun ijrosi ustidan nazoratni amalga oshiradi va uning bir xil tarzda qoʻllanilishini taʼminlaydi; referendum uchastkalarini tuzadi, okrug boʻyicha ularning tartib raqamini belgilaydi, manzilini koʻrsatgan holda ularning roʻyxatini eʼlon qiladi; referendum oʻtkazuvchi uchastka komissiyalarini (bundan buyon matnda uchastka komissiyalari deb yuritiladi) tuzadi hamda ularning tarkibi va joylashgan manzili, telefon raqami toʻgʻrisidagi maʼlumotlarni eʼlon qiladi; uchastka komissiyalarining faoliyatini muvofiqlashtiradi; uchastka komissiyalariga tashkiliy-uslubiy yordam beradi, ularni referendumga oid qonunchilik hujjatlari, shu jumladan Markaziy saylov komissiyasining qarorlari, nizomlari, yoʻriqnomalari va boshqa hujjatlari bilan taʼminlaydi; pul mablagʻlarini uchastka komissiyalari oʻrtasida taqsimlaydi, uchastka komissiyalarining binolar, transport va aloqa vositalari bilan taʼminlanishini nazorat qiladi hamda tegishli okrugda referendumni moddiy-texnika jihatdan taʼminlashning boshqa masalalarini koʻrib chiqadi; ovoz beruvchi fuqarolarning roʻyxatlari tuzilishi va ularning hamma tanishib chiqishi uchun taqdim etilishini kuzatib boradi; uchastka komissiyalarini ovoz berish byulletenlari bilan taʼminlaydi; siyosiy partiyalarning, fuqarolarning oʻzini oʻzi boshqarish organlarining, va fuqarolar tashabbuskor guruhlarining kuzatuvchilariga (bundan buyon matnda mahalliy kuzatuvchilar deb yuritiladi) mazkur Nizomning 2-ilovasiga muvofiq shaklda mandat beradi; referendumga tayyorgarlik koʻrish va uni oʻtkazish bilan bogʻliq tadbirlarni (oʻquv mashgʻulotlari, seminarlar, konferensiyalar, davra suhbatlari va hokazolarni), referendum ishtirokchilari, shu jumladan uchastka komissiyalari aʼzolari uchun oʻtkazishda faol ishtirok etadi; okrug komissiyasi huzuridagi matbuot markazining faoliyatini tashkil etadi; referendumga qoʻyilgan masalaning mazmunini tushuntirishga qaratilgan tadbirlarni oʻtkazishda ommaviy axborot vositalariga koʻmaklashadi; mahalliy davlat hokimiyati organlari vakillarining, jamoat birlashmalari, korxonalar, muassasalar va tashkilotlar rahbarlarining referendumga tayyorgarlik koʻrish va uni oʻtkazish bilan bogʻliq masalalar yuzasidan axborotlarini tinglaydi; tegishli okrug boʻyicha ovoz berish yakunlarini aniqlaydi va Markaziy saylov komissiyasiga taqdim etadi; ovoz beruvchi fuqarolarning va referendum boshqa ishtirokchilarining murojaatlarini koʻrib chiqadi hamda ular yuzasidan qarorlar qabul qiladi, bundan referendum oʻtkazuvchi komissiyalarning harakatlari va qarorlari ustidan berilgan shikoyatlar mustasno; “Oʻzbekiston Respublikasining referendumi toʻgʻrisida”gi Qonun, mazkur Nizom va boshqa qonunchilik hujjatlariga muvofiq oʻzga vakolatlarni amalga oshiradi. 16. Okrug komissiyasi raisi: okrug komissiyasi faoliyatiga rahbarlik qiladi; okrug komissiyasi majlislarini chaqiradi, ularda raislik qiladi va uni oʻtkazish tartibini belgilaydi; komissiya aʼzolari oʻrtasida vazifalarni taqsimlaydi; okrug komissiyasi majlislarida ishtirok etish uchun davlat organlari, siyosiy partiyalar va boshqa jamoat birlashmalari, tashkilotlar vakillarini va boshqa mansabdor shaxslarni taklif etadi; davlat organlari, xalqaro tashkilotlar, jamoat birlashmalari bilan munosabatlarda okrug komissiyasi nomidan ishtirok etadi; okrug komissiyasi joylashgan binoning jihozlanishini tashkil etadi; okrug komissiyasining bayonnomalarini, qarorlarini, uchastka komissiyasi raislarining, mahalliy kuzatuvchilarning guvohnomalarini hamda boshqa hujjatlarni imzolaydi; jismoniy va yuridik shaxslardan kelib tushgan murojaatlarni komissiya aʼzolari oʻrtasida koʻrib chiqish uchun taqsimlaydi; okrug komissiyasi aʼzolarining ovoz berish kunidagi vazifalarini belgilaydi; mahalliy kuzatuvchilar hamda boshqa davlatlar va xalqaro tashkilotlarning kuzatuvchilari bilan komissiya nomidan ish olib boradi; referendumga tayyorgarlik koʻrish va uni oʻtkazish jarayonidagi huquqbuzarliklar aniqlangan taqdirda, huquqbuzarlikka oid materiallarni toʻplab sudga yoki huquqni muhofaza qiluvchi organlarga taqdim qiladi; Oʻzbekiston Respublikasi budjetidan uchastka komissiyasi faoliyatini taʼminlash uchun ajratilgan mablagʻlarni uchastka komissiyalari oʻrtasida taqsimlaydi va ularning maqsadli foydalanishini nazorat qiladi; okrug boʻyicha referendumda ovoz berish jarayoni va yakunlari toʻgʻrisida Markaziy saylov komissiyasiga axborot beradi; “Oʻzbekiston Respublikasining referendumi toʻgʻrisida”gi Qonunga hamda mazkur Nizomga muvofiq boshqa vakolatlarni amalga oshiradi. Okrug komissiyasi raisi oʻz vakolatlarini bajara olmagan, shuningdek okrug komissiyasi raisi boʻlmagan taqdirda, uning vakolatlari rais oʻrinbosari yoki okrug komissiyasi qarori bilan komissiya aʼzolaridan birining zimmasiga yuklatiladi. 17. Okrug komissiyasi raisining oʻrinbosari: okrug komissiyasi raisi oʻz vakolatlarini bajara olmagan taqdirda, uning vakolatlarini amalga oshiradi; komissiya aʼzolarining faoliyatini muvofiqlashtirib boradi; okrug komissiyasi aʼzolarining malakasini oshirish va ularning faoliyatini uslubiy jihatdan taʼminlashni tashkil etadi; ommaviy axborot vositalari vakillari bilan aloqalar oʻrnatadi, ularda komissiya faoliyatini har tomonlama yoritilishini tashkillashtiradi; mahalliy kuzatuvchilarni, ommaviy axborot vositalari vakillarini, shuningdek boshqa davlatlar va xalqaro tashkilotlardan kuzatuvchilarni tegishli referendum oʻtkazuvchi komissiya tomonidan berilgan hujjatlar asosida roʻyxatga olishni tashkillashtiradi; jismoniy va yuridik shaxslarni, shuningdek ularning vakillarini qabul qiladi va ularning murojaatlarini belgilangan tartibda koʻrib chiqishni tashkil etadi; okrug komissiyasi aʼzolarini jalb etgan holda komissiya qarorlari ijrosini taʼminlaydi; okrug komissiyasi raisining topshiriqlarini bajaradi; oʻz vakolatlari doirasida okrug komissiyasining boshqa aʼzolariga topshiriqlar beradi; “Oʻzbekiston Respublikasining referendumi toʻgʻrisida”gi Qonunga hamda mazkur Nizomga muvofiq boshqa vakolatlarni amalga oshiradi. Okrug komissiyasi raisining oʻrinbosari oʻz vakolatlarini bajara olmagan, shuningdek u boʻlmagan taqdirda, uning vakolatlari komissiya kotibi yoki okrug komissiyasi qarori bilan komissiya aʼzolaridan birining zimmasiga yuklatiladi. 18. Okrug komissiyasining kotibi: okrug komissiyasi raisining oʻrinbosari oʻz vakolatlarini bajara olmagan taqdirda, uning vakolatlarini amalga oshiradi; okrug komissiyasi majlislarini tashkillashtiradi, muhokama etiladigan masalalar boʻyicha qaror va boshqa hujjatlar loyihalarini tayyorlaydi; okrug komissiyasi aʼzolarini komissiya majlisi oʻtkazilishi vaqti va joyi haqida xabardor qiladi; uchastka komissiyasi masʼul aʼzolarining ovoz beruvchi fuqarolar roʻyxati bilan bogʻliq faoliyatini muvofiqlashtirib boradi; okrug komissiyasi raisi va rais oʻrinbosari topshiriqlarini bajaradi; okrug komissiyasining faoliyatiga taalluqli ish hujjatlarini nomenklatura asosida yuritib boradi; “Oʻzbekiston Respublikasining referendumi toʻgʻrisida”gi Qonunga hamda mazkur Nizomga muvofiq boshqa vakolatlarni amalga oshiradi. Okrug komissiyasining kotibi oʻz vakolatlarini bajara olmagan, shuningdek u boʻlmagan taqdirda, uning vakolatlari okrug komissiyasi qarori bilan komissiya aʼzolaridan birining zimmasiga yuklatiladi. 19. Okrug komissiyasining aʼzosi: okrug komissiyasi raisi tomonidan taqsimlangan taqsimotga asosan oʻziga yuklatilgan vazifalarni hamda rais va uning oʻrinbosari topshiriqlarini oʻz vaqtida, sifatli bajaradi; okrug komissiyasi majlislarida qatnashadi; koʻrib chiqish oʻziga yuklatilgan jismoniy va yuridik shaxslarning murojaatlarini belgilangan muddatlarda koʻrib chiqilishini taʼminlaydi; okrug komissiyasi raisi tomonidan ovoz berish kunidagi belgilangan vazifalarning oʻz vaqtida va sifatli bajarilishini taʼminlaydi; referendumga tayyorgarlik koʻrish va uni oʻtkazish jarayonidagi huquqbuzarliklar aniqlangan taqdirda, ular toʻgʻrisida darhol rais yoki rais oʻrinbosarini xabardor qiladi; “Oʻzbekiston Respublikasining referendumi toʻgʻrisida”gi Qonunga hamda mazkur Nizomga muvofiq boshqa vakolatlarni amalga oshiradi. 20. SYERdan foydalanishni tashkillashtirish maqsadida okrug komissiyasi kotibiga quyidagi vazifalar yuklatiladi: uchastka komissiyasi aʼzolariga SJBATga kirish uchun tegishli maʼlumotlarni berish; uchastka komissiyalari tomonidan SJBATda amalga oshiriladigan ishlarni muvofiqlashtirib borish. 21. Okrug komissiyasi unga ajratilgan Davlat budjeti mablagʻlari yoki qonunda taqiqlanmagan boshqa mablagʻlar hisobidan, shuningdek volontyorlik asosida okrug komissiyasi faoliyatiga koʻmaklashish uchun mutaxassislarni jalb qilishi mumkin. Mazkur mutaxassislar okrug komissiyasi majlislarida ovoz berish, ovoz berish natijalarini aniqlash, bayonnomalarni toʻldirish yoki imzolash huquqiga ega emas. 22. Okrug komissiyasi “Oʻzbekiston Respublikasining referendumi toʻgʻrisida”gi Qonunning 24-moddasiga muvofiq referendumga tayyorgarlik koʻrish va uni oʻtkazish bilan bogʻliq masalalar yuzasidan davlat organlariga va jamoat birlashmalarining organlariga, korxonalar, muassasalar va tashkilotlarga, mansabdor shaxslarga murojaat qilish huquqiga ega. Ular qoʻyilgan masalani koʻpi bilan uch kun ichida koʻrib chiqishlari va okrug komissiyasiga javob qaytarishlari shart. 23. Davlat organlari va jamoat birlashmalarining organlari, korxonalar, muassasalar, tashkilotlar, mansabdor shaxslar okrug komissiyalariga oʻz vakolatlarini amalga oshirishida koʻmaklashishi, ularning ishi uchun zarur maʼlumotlarni taqdim etishlari shart. 24. Okrug komissiyasi oʻz faoliyatini qonuniylik, kollegiallik, oshkoralik va adolatlilik prinsiplari asosida amalga oshiradi. 25. Okrug komissiyasi ishining tashkiliy shakli uning zaruratga qarab oʻtkaziladigan majlisi hisoblanadi. Okrug komissiyasining majlisi, agar unda majlis oʻtkazilayotgan kundagi komissiya aʼzolari umumiy sonining kamida uchdan ikki qismi ishtirok etayotgan boʻlsa, vakolatli hisoblanadi. 26. Okrug komissiyasining majlisi raisning tashabbusiga koʻra yoki komissiya aʼzolari umumiy tarkibining kamida uchdan bir qismi talabiga binoan chaqirilishi mumkin. 27. Okrug komissiyasining qarori ochiq ovoz berish yoʻli orqali komissiya aʼzolari umumiy sonining koʻpchilik ovozi bilan qabul qilinadi. Ovozlar teng boʻlib qolgan taqdirda, raislik qiluvchining ovozi hal qiluvchi hisoblanadi. 28. Okrug komissiyasi majlislarida masalalar ochiq va oshkora muhokama etiladi. Majlisda kun tartibi, unda ishtirok etayotgan komissiya aʼzolarining ismi, familiyasi, otasining ismi, koʻrilgan har bir masala boʻyicha ovoz berish natijalari, qabul qilingan qaror aks etgan bayonnoma yuritiladi. Bayonnoma raislik qiluvchi va kotib tomonidan imzolanadi. Okrug boʻyicha ovoz berish natijalari toʻgʻrisidagi bayonnoma komissiyaning majlisida ishtirok etgan barcha aʼzolari tomonidan imzolanadi. Bayonnomaga majlisda qabul qilingan qaror, xulosalar va boshqa hujjatlar, shuningdek komissiya aʼzolarining u yoki bu masala yuzasidan alohida fikrlari boʻlsa, yozma shaklda ilova qilinadi. 29. Okrug komissiyasining oʻz vakolatlari doirasida qabul qilgan qarori uchastka komissiyalari, shuningdek barcha davlat organlari, siyosiy partiyalar va boshqa jamoat birlashmalari, mehnat jamoalari va harbiy qismlar, korxonalarning, muassasalarning va tashkilotlarning rahbarlari ijro etishi uchun majburiydir. 30. Okrug komissiyasi majlislarida Markaziy saylov komissiyasi aʼzolari, mahalliy kuzatuvchilar, ommaviy axborot vositalarining vakillari, boshqa davlatlar va xalqaro tashkilotlardan kuzatuvchilar ishtirok etishi mumkin. Majlislarga mahalliy davlat hokimiyati organlari, jamoat birlashmalari vakillari va boshqalar taklif etilishi mumkin. 31. Okrug komissiyasi Markaziy saylov komissiyasi tomonidan tasdiqlanganidan soʻng quyidagi tadbirlarni amalga oshiradi: bir kunlik muddatda okrug komissiyasining birinchi tashkiliy majlisida quyidagi masalalarni koʻrib chiqadi: okrug komissiyasining referendumga tayyorgarlik koʻrish va uni oʻtkazishga doir ish rejasini tasdiqlash; okrug komissiyasi aʼzolari oʻrtasida vazifalarni taqsimlash; okrug komissiyasi aʼzolari tomonidan ovoz beruvchi fuqarolarning har kungi qabulini tashkil etish; okrug komissiyasi aʼzolarining navbatchiligini tashkil qilish. Okrug komissiyasi joylashgan binoni belgilangan tartibda jihozlashga zarur boʻlgan tashkiliy ishlarni amalga oshiradi. Referendumga tayyorgarlik koʻrish va uni oʻtkazish bilan bogʻliq tadbirlarni (oʻquv mashgʻulotlari, seminarlar, konferensiyalar, davra suhbatlari va hokazolarni) tashkil etadi. Uchastka komissiyalarining ishini tashkil qilish va binolarni jihozlashda amaliy yordam koʻrsatadi. Ovoz beruvchi fuqarolar roʻyxatlarining tuzilishini va ularning hamma tanishib chiqishi uchun taqdim etilishini kuzatib boradi. Ovoz berish byulletenlarini referendum uchastkalari boʻyicha taqsimlaydi va yetkazib berilishini tashkillashtiradi. 32. Okrug komissiyasi 3-ilovaga muvofiq tasdiqlangan muhrga ega boʻladi. 33. Okrug komissiyasi raisi yoki rais oʻrinbosari okrug komissiyasiga tashrif buyurgan mahalliy kuzatuvchilar, ommaviy axborot vositalari, shuningdek, boshqa davlatlar va xalqaro tashkilotlardan kuzatuvchilarni tegishli hujjatlar asosida roʻyxatga oladi va qabul qiladi. 34. Okrug komissiyasi raisi, rais oʻrinbosari yoki kotibi Markaziy saylov komissiyasiga referendum okrugi hududida ovoz berish jarayonining borishi haqida har soatda xabar berib boradi. 35. Davlat organlari, korxonalar, muassasalar, tashkilotlar okrug komissiyalariga referendumga tayyorgarlik koʻrish va uni oʻtkazish uchun zarur boʻlgan binolar, majlis zallari, xonalar hamda asbob-uskunalarni bepul berib turishi shart. Okrug komissiyalari Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari tomonidan kamida sakkizta xonadan iborat bino bilan, shuningdek transport, aloqa vositalari va Internet tarmogʻiga ulanish imkoniyati bilan taʼminlanadi. 36. Okrug komissiyalari joylashgan binolar tegishli tarzda jihozlanishi va quyidagilarga ega boʻlishi kerak: Oʻzbekiston Respublikasining Davlat bayrogʻi (binoning ustida va ichida); Oʻzbekiston Respublikasining Davlat gerbi (binoning ichida); referendum okrugining tartib raqami va nomi koʻrsatilgan peshlavha; qulflanadigan seyf yoki metall shkaf; zarur mebellar, orgtexnika vositalari (kompyuter, noutbuk, printer, skaner, nusxa koʻchiruvchi uskuna, UPS), telefon, televizor; ikkitadan kam boʻlmagan SJBAT talablariga javob beruvchi kompyuter va ularga kerakli boʻlgan moslamalar (UPS, printer, skaner va boshqalar) hamda uzluksiz Internet aloqasi va h.k.; videokonferensiya aloqalari uchun videomonitor, mikrofon va akustik qurilmalar; muqobil elektro energiya ishlab chiqaradigan generator qurilmasi; yongʻinga qarshi vositalar. Okrug komissiyasi joylashgan bino va unga olib boruvchi yoʻlaklar ozoda va taʼmirlangan, yoritish moslamalari oʻrnatilgan boʻlishi kerak. 37. Referendumga tayyorgarlik koʻrish va uni oʻtkazishga taalluqli maʼlumotlar joylashtiriladigan stendlarda quyidagilar joylashtiriladi: referendum sanasiga bagʻishlangan plakat (referendumga ___ kun qoldi); referendum okrugining xaritasi; okrug komissiyasining tarkibi, ish rejasi, navbatchilik jadvali; Markaziy saylov komissiyasining murojaatlar uchun tashkil etilgan ijtimoiy tarmoqlardagi kanallari, elektron manzili va ishonch telefonlari; viloyat sudi va prokuraturasi telefon raqamlari; referendumga oid infografik va sxemali koʻrinishdagi tushuntirish materiallari. 38. Okrug komissiyasi xonasida quyidagilar boʻlishi lozim: Oʻzbekiston Respublikasi Konstitutsiyasi va “Oʻzbekiston Respublikasining referendumi toʻgʻrisida”gi Qonun, Oʻzbekiston Respublikasi referendumiga oid qonunchilik hujjatlari toʻplami; Oʻzbekiston Respublikasi Oliy Majlisi palatalari Kengashlari va Vazirlar Mahkamasining rasmiy nashrlari (gazetalari); referendumga qoʻyilgan masala boʻyicha materiallar, agarda referendumga qonun loyihasi qoʻyilgan boʻlsa uning matni; okrug komissiyasi aʼzolarining tarkibi, ish rejasi va navbatchilik jadvali. 39. Okrug komissiyasiga olib boruvchi yoʻllarda referendum okrugining koʻrsatkichlari koʻrinarli joylarga joylashtirilgan boʻlishi kerak. 40. Okrug komissiyasi binosi peshtoqiga mazkur Nizomning 4-ilovasida belgilangan shaklda referendum okrugining tartib raqami va nomi yozilgan peshlavha joylashtiriladi, binoga kirish joyida nogironlar aravachasiga moslashtirilgan nishab yoʻlaklari (panduslar) boʻlishi va ularning belgilangan talablarga (eni kamida 90 santimetr, chiqish burchagi 30° dan koʻp boʻlmagan) mos kelishi kerak. Qoraqalpogʻiston Respublikasi Vazirlar Kengashi, viloyatlar, Toshkent shahar hokimliklari okrug komissiyalari joylashgan binolarini taʼmirlaydi va zarur jihozlar bilan taʼminlashga koʻmaklashadi. 41. Okrug komissiyasi kompyuterlarini Internet tarmogʻiga ulash Oʻzbekiston Respublikasi Axborot texnologiyalari va kommunikatsiyalarini rivojlantirish vazirligining hududiy boshqarmalari koʻmagida amalga oshiriladi. 42. Okrug komissiyasida yuritiladigan ish yuritish jildlari: okrug komissiyasining qarorlari, bayonnomalari va dalolatnomalar daftari hamda jildi; kirish, chiqish hujjatlarini, shu jumladan murojaatlarni roʻyxatga olish daftari va jildi; kuzatuvchilarni roʻyxatga olish daftari. 43. Okrug komissiyasi referendumga oʻttiz kun qolgunga qadar tegishli organlardan referendum okrugi hududida istiqomat qilayotgan aholining milliy mansubligiga koʻra aholi soni toʻgʻrisidagi maʼlumotlarni tuman va shaharlar kesimida soʻrab oladi. Davlat organlari uch ish kunida soʻralgan maʼlumotlarni okrug komissiyasiga taqdim etishlari shart. 44. Okrug komissiyasi olingan maʼlumotlarni umumlashtiradi hamda referendum okrugi hududida tuman va shahar kesimida istiqomat qilayotgan koʻpchilik aholi soʻzlashadigan tillarda ovoz berish byulletenlarini tayyorlashga ehtiyojni aniqlaydi. 45. Okrug komissiyasi referendumga yigirma besh kun qolgunga qadar boshqa tillarda tayyorlash zarur boʻladigan ovoz berish byulletenlarining miqdori toʻgʻrisidagi maʼlumotlarni mazkur Nizomning 5-ilovasiga muvofiq shaklda Markaziy saylov komissiyasiga taqdim etadi. 46. Ovoz berish byulletenining shakli hamda matni Markaziy saylov komissiyasi tomonidan tasdiqlanadi. 47. Markaziy saylov komissiyasining qaroriga binoan ovoz berish byulletenlari referendumga kamida yigirma kun qolganida nashr etiladi. Ovoz berish byulletenlari davlat tilida nashr etiladi, shuningdek okrug komissiyasining qaroriga binoan referendum okrugining koʻpchilik aholisi soʻzlashadigan tillarda ham nashr etilishi mumkin. Markaziy saylov komissiyasi ovoz berish byulletenini Brayl alifbosi asosida toʻldirish uchun tayyorlangan trafaret bilan okrug komissiyalari orqali uchastka komissiyalarini taʼminlaydi. 48. Okrug komissiyalari referendum uchastkalari chegaralarida istiqomat qilayotgan aholining milliy mansubligi toʻgʻrisidagi maʼlumotlarni hisobga olgan holda ovoz berish byulletenlarini tegishli tillar boʻyicha referendum uchastkalariga taqsimlaydi. 49. Okrug komissiyalari quyidagilarni uchastka komissiyalariga yetkazib berilishini taʼminlaydi: referendum uchastkasidagi ovoz beruvchi fuqarolar umumiy sonining besh foizi miqdorida ovoz berish byulletenlarini muddatidan oldin ovoz berish boshlanishiga kamida uch kun qolganida; ovoz berish byulletenlarining 95,5 foizini ovoz berish kuniga kamida uch kun qolganida. Berilgan va olingan ovoz berish byulletenlari sonini mazkur Nizomning 6-ilovasiga muvofiq shakldagi dalolatnomada tegishli okrug va uchastka komissiyalarining raisi yoki rais oʻrinbosari yoxud komissiya kotibi oʻz imzosi bilan tasdiqlaydi. 50. Uchastka komissiyasi oladigan ovoz berish byulletenlarining soni referendum uchastkasi boʻyicha ovoz beruvchi fuqarolarning roʻyxatlariga kiritilganlar soniga qoʻshimcha yarim foizidan ortiq boʻlishi mumkin emas. 51. Okrug komissiyasi uchastka komissiyalaridan ovozlarni sanab chiqish natijalari boʻyicha bayonnomalarni soat 20:00 dan keyin qabul qilishni boshlaydi. 52. Okrug komissiyasi uchastka komissiyasining bayonnomasi toʻgʻri yoki notoʻgʻri toʻldirilganligini tekshiradi. 53. Uchastka komissiyasining bayonnomasida aks ettirilgan, ovozlarni sanab chiqish chogʻida nomuvofiqliklar aniqlangan taqdirda, okrug komissiyasi oʻz majlisida uchastka komissiyasiga ushbu nomuvofiqliklarni bartaraf etishni taklif qiladi. Uchastka komissiyasi aniqlangan nomuvofiqliklarni oʻz majlisida qayta koʻrib chiqib bartaraf qiladi hamda yangidan toʻldirilgan bayonnomani oʻrnatilgan tartibda okrug komissiyasiga taqdim etadi. 54. Okrug komissiyasi uchastka komissiyasining bayonnomasi toʻgʻri toʻldirilgan boʻlsa, bayonnomadagi tegishli raqamlarni darhol mazkur Nizomning 7-ilovasiga muvofiq referendum okrugi boʻyicha natijalarni jamlab borish jadvaliga kiritadi. 55. Okrug komissiyasi tomonidan uchastka komissiyalaridan ovozlarni sanab chiqish natijalari toʻgʻrisidagi bayonnomalarni qabul qilib olish hamda okrug boʻyicha ovoz berish natijalarini aniqlash jarayonida mahalliy kuzatuvchilar, ommaviy axborot vositalari vakillari, shuningdek, boshqa davlatlar va xalqaro tashkilotlardan kuzatuvchilar hozir boʻlishlari mumkin. Mazkur jarayonda okrug komissiyasi binosida hozir boʻlishga ruxsat etilgan shaxslardan boshqa shaxslarning ishtirok etishi taqiqlanadi. 56. Referendum okrugi boʻyicha ovoz berish natijalari faqat uchastka komissiyalarining taqdim etgan bayonnomalari asosida aniqlanadi. Okrug komissiyasi: referendum okrugidagi referendum uchastkalari soni; referendum okrugidagi ovoz beruvchi fuqarolarning umumiy soni; okrug komissiyasi olgan ovoz berish byulletenlari soni; foydalanilmagan va buzib qoʻyilib bekor qilingan ovoz berish byulletenlarining umumiy soni; ovoz berish byulletenlari olgan ovoz beruvchi fuqarolar soni; ovoz berishda ishtirok etgan (shu jumladan muddatidan oldin ovoz bergan) ovoz beruvchi fuqarolarning umumiy soni; referendumga qoʻyilgan masalani (hujjatni, qonun yoki qarorni) yoqlab berilgan ovozlarning umumiy soni; referendumga qoʻyilgan masalaga (hujjatga, qonun yoki qarorga) qarshi berilgan ovozlarning umumiy soni; haqiqiy emas deb topilgan ovoz berish byulletenlari sonini aniqlaydi. 57. Okrug komissiyasi majlisida okrug boʻyicha ovoz berish natijalari aniqlanadi hamda mazkur Nizomning 8-ilovasiga muvofiq shaklda tuziladigan bayonnomada aks ettiriladi. Bayonnoma komissiya raisi, rais oʻrinbosari, kotibi va boshqa aʼzolari tomonidan imzolanadi hamda Markaziy saylov komissiyasiga taqdim etiladi. Okrug boʻyicha ovoz berish natijalari toʻgʻrisidagi bayonnomani imzolash vaqtida bayonnoma mazmuni yuzasidan norozi boʻlgan komissiya aʼzosi oʻzining alohida fikrini bayonnomaga ilova qilishga haqli. Mazkur bayonnomaning koʻchirma nusxasi hamma tanishib chiqishi uchun okrug komissiyasi binosiga kamida qirq sakkiz soat muddatga darhol osib qoʻyiladi. Markaziy saylov komissiyasi referendum yakunlariga koʻra referendum okrugidagi dastlabki va yakuniy ovoz berish natijalarini oʻz veb-saytida eʼlon qilishi mumkin. 58. Mahalliy kuzatuvchilar, ovoz beruvchi fuqarolar, referendum boshqa ishtirokchilari (bundan buyon matnda murojaat etuvchilar deb yuritiladi) bevosita oʻzlari yoki vakillari orqali ariza, taklif va shikoyat bilan referendum oʻtkazuvchi komissiyalarga murojaat qilishlari mumkin. Murojaatlar ogʻzaki, yozma yoxud elektron shaklda berilishi mumkin. Murojaatlar, ularning shakli va turidan qatʼiy nazar, bir xil ahamiyatga ega. 59. Jismoniy shaxsning murojaatida jismoniy shaxsning familiyasi, ismi, otasining ismi, uning yashash joyi toʻgʻrisidagi maʼlumotlar koʻrsatilgan boʻlishi kerak. Yuridik shaxsning murojaatida yuridik shaxsning toʻliq nomi, uning joylashgan yeri (pochta manzili) toʻgʻrisidagi maʼlumotlar koʻrsatilgan boʻlishi kerak. Jismoniy va yuridik shaxsning murojaatida okrug komissiyasining tartib raqami, murojaat yuborilayotgan mansabdor shaxsning lavozimi va (yoki) familiyasi, ismi, otasining ismi koʻrsatilgan, shuningdek murojaatning mohiyati bayon etilgan boʻlishi kerak. Murojaatlarda murojaat etuvchilarning elektron pochta manzili, aloqa telefonlari koʻrsatilishi mumkin. Murojaatlar davlat tilida yoki boshqa tillarda berilishi mumkin. 60. Murojaat etuvchilarga, okrug komissiyalariga yakka yoki jamoa tartibida murojaat etish huquqi kafolatlanadi. 61. Murojaat etish huquqi ixtiyoriy amalga oshiriladi. Hech kim biron-bir murojaatni yoqlashga yoxud unga qarshi qaratilgan harakatlarda ishtirok etishga majbur qilinishi mumkin emas. Murojaat etish huquqining amalga oshirilishi boshqa jismoniy va yuridik shaxslarning huquqlarini, erkinliklarini hamda qonuniy manfaatlarini, shuningdek jamiyat va davlat manfaatlarini buzmasligi kerak. 62. Murojaat etuvchilarning yozma roziligisiz, ularning shaxsiga doir biron-bir maʼlumot oshkor etilmasligi shart. 63. Jismoniy va yuridik shaxslardan kelib tushgan murojaatlar okrug komissiyasi raisi tomonidan komissiya aʼzolari oʻrtasida koʻrib chiqish uchun taqsimlanadi. Okrug komissiyasi referendumni oʻtkazish davrida jismoniy va yuridik shaxslarning refrendumga oid qonunchilik hujjatlari talablari buzilganligi yoki referendumni tashkil etishning boshqa masalalari xususida oʻziga kelib tushgan murojaatlarini oʻz vakolatlari doirasida koʻrib chiqadi, bundan referendum oʻtkazuvchi komissiyalarning harakatlari va qarorlari ustidan berilgan shikoyatlar mustasno. Murojaatlarni koʻrib chiqish jarayonida tekshiruvlar oʻtkazilishi mumkin. Murojaatlarga uch kunlik muddatda, agarda referendumga olti kundan kam vaqt qolganida yoki ovoz berish kuni kelib tushgan murojaatlarni esa darhol koʻrib chiqib, yozma javob beriladi. Murojaatda koʻtarilgan masala joyida ijobiy hal etilsa, murojaat etuvchining roziligi bilan yozma javob berilmaydi. 64. Murojaatlar qaydlov daftarida roʻyxatga olinishi lozim. Murojaatni qabul qilishni va roʻyxatdan oʻtkazishni rad etishga yoʻl qoʻyilmaydi. Okrug komissiyasining raisi murojaatni koʻrib chiqish va unga doir qaror qabul qilish uchun okrug komissiyasini mazkur Nizomning 63-bandida belgilangan muddatlarda chaqiradi va uning majlisini oʻtkazadi. Majlisga manfaatdor shaxslar taklif etilishi mumkin. Okrug komissiyasi murojaatni qabul qilishni yoki koʻrib chiqishni qonunga xilof ravishda rad etgan taqdirda yoxud murojaatni koʻrib chiqish natijasi yuzasidan murojaat etuvchi norozi boʻlsa, ular ustidan sudga shikoyat qilishi mumkin. 65. Okrug komissiyasi kelib tushgan murojaatda qoʻyilgan masalalarni hal etish oʻz vakolatiga kirmagan taqdirda, uni murojaat yuborgan shaxs xabardor qilingan holda uch kunlik muddatda tegishli organlarga yuboradi. 66. Quyidagi murojaatlar koʻrib chiqilmaydi: anonim murojaatlar; jismoniy va yuridik shaxslar vakillari orqali yuborilgan murojaatlar, agar ularning vakolatlarini tasdiqlovchi hujjatlar boʻlmasa; qonunda belgilangan boshqa talablarga mos kelmaydigan murojaatlar. Murojaatlar koʻrmay qoldirilganda tegishli xulosa tuziladi, u okrug komissiyasi raisi yoki raisi oʻrinbosari tomonidan tasdiqlanadi. Murojaat etuvchi vakilining vakolatini tasdiqlovchi hujjatlar mavjud emasligi sababli murojaatlar koʻrmay qoldirilganligi toʻgʻrisida murojaat qiluvchi tegishli tartibda xabardor qilinadi. 67. Murojaat etuvchilarni, ularning vakilini, ularning oila aʼzolarini, ular oʻz huquqlari, erkinliklari hamda qonuniy manfaatlarini roʻyobga chiqarish yoki himoya qilish maqsadida davlat organlariga, referendum oʻtkazuvchi komissiyalari va ularning mansabdor shaxslariga murojaat etganligi, shuningdek murojaatlarda oʻz fikrini bildirganligi va tanqid qilganligi munosabati bilan taʼqib etish man etiladi. Murojaat etuvchilarni taʼqib qilish qonunchilikda belgilangan tartibda javobgarlikka sabab boʻladi. 68. Murojaatni koʻrib chiqqan okrug komissiyasi aʼzolari uni koʻrib chiqish natijalari va qabul qilingan qaror toʻgʻrisida murojaat yuborgan shaxsni xabardor qilishi shart. 69. Murojaat etuvchilar okrug komissiyalarining murojaatlarni koʻrib chiqish natijalari boʻyicha va boshqa qarorlari ustidan ushbu qarorlar qabul qilinganidan keyin besh kun ichida sudga shikoyat qilishi mumkin. 70. Sudning hal qiluv qarori chiqarilishi bilanoq darhol tegishli referendum oʻtkazuvchi komissiyaga va murojaat etuvchiga topshirilishi lozim. 71. Referendum toʻgʻrisidagi qonunchilik hujjatlarini buzganlikda aybdor shaxslar belgilangan tartibda javobgar boʻladi. Referendum kuni va ovoz berish boshlanishidan bir kun oldin jamoatchilik fikri soʻrovlari natijalarini, referendum natijalari prognozlarini, oʻtkazilayotgan referendum bilan bogʻliq boshqa tadqiqotlarni eʼlon qilish (hammaga maʼlum qilish), shu jumladan axborot tarmoqlariga, shuningdek Internet jahon axborot tarmogʻiga joylashtirish taqiqlanadi. 72. Oʻzbekiston Respublikasi referendumiga tayyorgarlik koʻrish va uni oʻtkazish jarayonidagi huquqbuzarliklar boʻyicha maʼmuriy ish yuritishni rasmiylashtirish Markaziy saylov komissiyasining 2019-yil 11-sentabrdagi 934-son qarori bilan tasdiqlangan Saylov komissiyalari va referendum oʻtkazuvchi komissiyalar tomonidan saylov va referendumni tashkil etish hamda oʻtkazish sohasidagi huquqbuzarliklarga oid ishlarni rasmiylashtirish boʻyicha yoʻriqnoma asosida amalga oshiriladi. 73. Oʻzbekiston Respublikasi referendumiga tayyorgarlik koʻrish va uni oʻtkazish bilan bogʻliq hujjatlar Markaziy saylov komissiyasining 2019-yil 19-sentabrdagi 939-son qarori bilan tasdiqlangan Saylov va referendumga tayyorgarlik koʻrish hamda ularni oʻtkazish bilan bogʻliq boʻlgan hujjatlarni saqlash, arxivga topshirish va yoʻq qilish tartibi toʻgʻrisida yoʻriqnomaga muvofiq saqlash uchun tayyorlanadi hamda topshiriladi. 74. Okrug komissiyasi referendumda foydalangan komissiya muhrini Markaziy saylov komissiyasiga topshiradi. Davlat gerbi, bayrogʻi, kabina, urna va boshqa moddiy qimmatliklar tegishli ravishda tuman va shahar hokimliklarining tashkiliy-nazorat guruhining mansabdor shaxslariga dalolatnoma asosida topshiriladi va ularning javobgarligida saqlanadi. 75. Okrug komissiyalari Oʻzbekiston Respublikasi referendumi yakunlari Markaziy saylov komissiyasi tomonidan rasman eʼlon qilinganidan keyin oʻz faoliyatini tugatadi. GUVOHNOMA ______________________________________ (familiyasi, ismi, otasining ismi) ___________________ referendum oʻtkazuvchi okrug komissiyasi RAISI Markaziy saylov komissiyasi Fotografiya raisi _______ ______________________________________ (imzo) (familiyasi va ismi, otasining ismi bosh harflari) 20__ yil “____” _______________ M.Oʻ. (MSK qarorining qabul qilingan sanasi) Shaxsini tasdiqlovchi hujjat koʻrsatilganida haqiqiydir. GUVOHNOMA ______________________________________ (familiyasi, ismi, otasining ismi) ___________________ referendum oʻtkazuvchi okrug komissiyasi RAIS OʻRINBOSARI Markaziy saylov komissiyasi raisi _______ ______________________________________ (imzo) (familiyasi va ismi, otasining ismi bosh harflari) 20__ yil “____” _______________ M.Oʻ. (MSK qarorining qabul qilingan sanasi) Shaxsini tasdiqlovchi hujjat koʻrsatilganida haqiqiydir. GUVOHNOMA ______________________________________ (familiyasi, ismi, otasining ismi) ___________________ referendum oʻtkazuvchi okrug komissiyasi KOTIBI Markaziy saylov komissiyasi raisi _______ ______________________________________ (imzo) (familiyasi va ismi, otasining ismi bosh harflari) 20__ yil “____” _______________ M.Oʻ. (MSK qarorining qabul qilingan sanasi) Shaxsini tasdiqlovchi hujjat koʻrsatilganida haqiqiydir. GUVOHNOMA ______________________________________ (familiyasi, ismi, otasining ismi) ___________________ referendum oʻtkazuvchi okrug komissiyasi AʼZOSI Markaziy saylov komissiyasi raisi _______ ______________________________________ (imzo) (familiyasi va ismi, otasining ismi bosh harflari) 20__ yil “____” _______________ M.Oʻ. (MSK qarorining qabul qilingan sanasi) Shaxsini tasdiqlovchi hujjat koʻrsatilganida haqiqiydir. MANDAT №___ _________________________________________________________ (familiyasi, ismi, otasining ismi) _____________________________________________________ dan (manfaatdor tashkilotlar nomi) __________________________ referendum okrugi boʻyicha (okrug tartib raqami va nomi) KUZATUVChI Okrug komissiyasi raisi _______ _____________________________ (imzo) (F.I.O.) RASM 20__ yil “____” ___________gacha haqiqiydir. 20___ yil “____” ____________ M.Oʻ. (qaror qabul qilingan sana) Shaxsini tasdiqlovchi hujjat koʻrsatilganida haqiqiydir. Referendum oʻtkazuvchi okrug komissiyasining gerbli rezina muhri diametri 35 mm aylana shaklda boʻlib, markazdan 18,5 mm uzoqlikda asosiy aylana va undan 1 mm masofada yana bir aylana oʻtkazilgan. Ikkinchi aylana tagida aylana boʻyicha “REFERENDUM O΄TKAZUVCNI TOSNKENT SNANAR OKRUG KOMISSIYASI 14”* yozuvi bor. Ushbu matnning tagidan yana bir ichki aylana oʻtkazilgan boʻlib, aylananing ichida Oʻzbekiston Respublikasining Davlat gerbi tasvirlangan. № Hudud nomi Oʻzbek tilida foiz Rus tilida foiz Qoraqalpoq tilida foiz 1. 2. 3. 4. 5. 6. 7. 8. 9. _______________________________________ (okrug komissiyasining nomi) Referendum oʻtkazuvchi okrug komissiyasi raisi ________________________________ ______________ (F.I.O.) (imzo) OVOZ BERISh BYuLLETENLARINI TOPShIRISh VA QABUL QILISh DALOLATNOMASI 20___ yil “___” ______ _____________________________ (manzil) ______________________________okrug komissiyasi ______________ uchastka (okrug komissiyasining nomi) komissiyasiga __________dona ovoz berish byulletenlarini topshirdi. Ovoz berish byulletenlarini topshirdim: ____________________________________________okrug komissiyasi raisi, (okrug komissiyasining nomi) rais oʻrinbosari, kotibi ___________________________________________ (imzo) --------- (F.I.O.) Ovoz berish byulletenlarini qabul qildim: ____uchastka komissiyasi raisi, rais oʻrinbosari, kotibi __________________________________________________________________ (imzo) --------- (F.I.O.) REFERENDUM UChASTKASI TARTIB RAQAMI 1. 2. 3. 4. 5. 6. 7. 8. 9. Referendum uchastkasidagi ovoz beruvchi fuqarolarning umumiy soni Uchastka komissiyasi olgan ovoz berish byulletenlari soni Ovoz berish byulletenlari olgan ovoz beruvchi fuqarolar soni Muddatidan oldin ovoz bergan fuqarolar soni Ovoz berishda ishtirok etgan fuqarolar soni (ovoz berish qutilaridagi ovoz berish byulletenlari) Foydalanilmagan va buzib qoʻyilib, bekor qilingan ovoz berish byulletenlarining umumiy soni Referendumga qoʻyilgan masalani yoqlab berilgan ovozlar soni Referendumga qoʻyilgan masalaga qarshi b�rilgan ovozlar soni Haqiqiy emas deb topilgan ovoz berish byulletenlari soni № 1 № 2 № 3 № 4 № 5 № 6 № 7 № 8 №... referendum okrugi boʻyicha jami OʻZBEKISTON RESPUBLIKASI REFERENDUMISI 20___ yil “___”___________ _____________________________ REFERENDUM OʻTKAZUVChI OKRUG KOMISSIYASINING REFERENDUM OKRUGI BOʻYIChA OVOZ BERISh NATIJALARI TOʻGʻRISIDAGI BAYoNNOMASI ________________________ referendum oʻtkazuvchi okrug komissiyasi “Oʻzbekiston Respublikasining referendumi toʻgʻrisida”gi Qonunning20,37-moddalarigamuvofiq okrugdagi jami _________ta referendum uchastkalarida ovozlarni sanab chiqish natijalari toʻgʻrisidagi bayonnomalariga asosan referendum okrugi boʻyicha quyidagilarni aniqladi: 1. Referendum okrugi boʻyicha ovoz beruvchi fuqarolarning umumiy soni ____________ 2. Okrug komissiyasi olgan ovoz berish byulletenlari soni ____________ 3. Muddatidan oldin ovoz berganlar soni ____________ 4. Ovoz berish byulletenlari olgan ovoz beruvchi fuqarolar soni ____________ 5. Ovoz berishda ishtirok etgan ovoz beruvchi fuqarolar soni ____________ 6. Foydalanilmagan va buzib qoʻyilib bekor qilingan ovoz berish byulletenlarining umumiy soni ____________ 7. Referendumga qoʻyilgan masalani yoqlab berilgan ovozlar soni 8. Referendumga qoʻyilgan masalaga qarshi berilgan ovozlar soni 9. Haqiqiy emas deb topilgan ovoz berish byulletenlari soni ____________ Komissiya raisi_________________________________________ ____________ (familiyasi, ismi, otasining ismi) (imzo) Komissiya raisining oʻrinbosari _________________________ ____________ (familiyasi, ismi, otasining ismi) (imzo) Komissiya kotibi _______________________________________ ____________ (familiyasi, ismi, otasining ismi) (imzo) Komissiya aʼzolari: _______________________________________________________ ____________ (familiyasi, ismi, otasining ismi) (imzo) _______________________________________________________ ____________ (familiyasi, ismi, otasining ismi) (imzo) _______________________________________________________ ____________ (familiyasi, ismi, otasining ismi) (imzo) _______________________________________________________ ____________ (familiyasi, ismi, otasining ismi) (imzo) _______________________________________________________ ____________ (familiyasi, ismi, otasining ismi) (imzo) _______________________________________________________ ____________ (familiyasi, ismi, otasining ismi) (imzo) _______________________________________________________ ____________ (familiyasi, ismi, otasining ismi) (imzo) _______________________________________________________ ____________ (familiyasi, ismi, otasining ismi) (imzo) _______________________________________________________ ____________ (familiyasi, ismi, otasining ismi) (imzo) _______________________________________________________ ____________ (familiyasi, ismi, otasining ismi) (imzo) _______________________________________________________ ____________ (familiyasi, ismi, otasining ismi) (imzo) _______________________________________________________ ____________ (familiyasi, ismi, otasining ismi) (imzo) _______________________________________________________ ____________ (familiyasi, ismi, otasining ismi) (imzo) _______________________________________________________ ____________ (familiyasi, ismi, otasining ismi) (imzo) _______________________________________________________ ____________ (familiyasi, ismi, otasining ismi) (imzo) _______________________________________________________ ____________ (familiyasi, ismi, otasining ismi) (imzo) _______________________________________________________ ____________ (familiyasi, ismi, otasining ismi) (imzo) _______________________________________________________ ____________ (familiyasi, ismi, otasining ismi) (imzo) Bayonnoma 20___ yil “____”______________da tuzildi. M.Oʻ.